Oversiktsbilde av skoleområdet  Foto: USMA Public Affairs Office 
«Cadet Honor Code»-monumentet på West Point
**U.S. Military Academy** (**USMA**), også kjent som **West Point**, er krigsskolen i den amerikanske hæren, grunnlagt i 1802. Skolens campus ligger ved elva Hudson i West Point i New York og dekker et område på 65 km², som inkluderer et skianlegg, en liten atomreaktor og et artilleriskytefelt, i tillegg til de vanlige akademiske bygningene.

USMA utdanner offiserer til den amerikanske hæren. Elevene, kalt kadetter, blir tildelt en Bachelorgrad i Science og utskrives som sekondløytnant i hæren. De forplikter seg til minst fem års aktiv tjeneste og tre år i arméreserven. USMAs mål er å utvikle kadetter i fire vitale områder: intellektuelt, fysisk, militært og moral-etikk. Denne fire år lange utdannelsen kalles «West Point-opplevelsen». Den etiske kodens fundament ved West Point er universitetets motto: «Plikt, ære, fedreland». 

Kadettene utvikler sine etiske verdier på skolen ved å forplikte seg til å følge «Cadet Honor Code», utviklet av den første lederen av skolen etter andre verdenskrig, Maxwell D. Taylor, og som sier: «En kadett skal ikke lyve, jukse, stjele eller tolerere de som gjør det.» De over 4 000 kadettene ved USMA representerer hver enkelt stat og flere andre land. Omtrent 1 200 nye kadetter kommer til universitetet på Reception Day (Graduation).[]

Etter US Military Academy kan offiserer kvalifisere seg til Hærens stabsskole, og deretter til US Army War College i Pennsylvania.[]

Rangeringer
-----------

*U.S. News & World Report* rangerte United States Military Academy som nummer 24 blant liberal arts-collegene i USA i 2015, mens *Forbes* plasserte det på 11.-plass blant alle colleger i USA.

United States Military Academy var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

Se også
-------

* US Army War College
* National War College
* US Naval Academy
* Naval War College
* US Air Force Academy
* Air War College

Referanser
----------

1. ↑   *Intergrert IT-system for akademisk utdannelse*, Wikidata Q6042926,
2. ↑   web.archive.org, besøkt 16. oktober 2023[Hentet fra Wikidata]
3. ↑  National Liberal Arts Colleges Rankings Arkivert 12. oktober 2016 hos Wayback Machine. - U.S. News & World Report
4. ↑  America's Top Colleges - Forbes
5. ↑  World University Rankings 2014-15 - THE World University Rankings
6. ↑  QS World University Rankings® 2014/15 - QS Top Universities
7. ↑  Academic Ranking of World Universities 2014 Arkivert 19. januar 2015 hos Wayback Machine. - Academic Ranking of World Universities

Eksterne lenker
---------------

* (en) Offisielt nettsted Rediger på Wikidata

* (en) United States Military Academy – kategori av bilder, video eller lyd på Commons Rediger på Wikidata

* (en) United States Military Academy – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** VIAF **·** LCCN **·** ISNI **·** BNF **·** BNF (data) **·** SUDOC **·** NKC **·** GeoNames **·** BBC Things
 |